An kasag  (Ingles:  crab) iyo an mga krustasyang dekapoda kan inpra-orden na Brachyura, na karaniwang igwang halipoton na "ikog" (Griego: βραχύ/brachy = halipot ουρά/οura = ikog), o kun saen an pinasadit na tulak iyo nakatago nin biyo sa irarom kan toraks.  Pangkaraniwan sindang natatakpan kan sarong mahibog na eksoskeleton, asin may armado nin sarong pades nin mga sipit (chelae).  6,793 mga klase an namimidbidan.  Manunuparan an mga kasag sa gabos na mga kadagatan sa kinaban.  Bilang dugang, dakul man na mga kasag sa tubig-tabang asin sa daga, partikular na sa mga rehiyon na tropikal.  Manlaenlaen an sukol asin kadakula an mga kasag, gikan sa talangkang gisantes, na nagkapirang mga milimentro sana an lakbang, sagkod sa Hapones na lawang kasag, na may laba na tabay na minaabot sa 4 m.